วิรัตน์ ยุ คสช.ดู ก.ม.เข้าข่ายยุบ พท.หรือไม่ หลัง ทักษิณ สายตรงแกนนำ
นายวิรัตน์ กัลยาศิริ หัวหน้าทีมกฎหมายพรรคประชาธิปัตย์ ยุ คสช.ดูกฎหมายเข้าข่ายยุบพรรคเพื่อไทยได้หรือไม่ หลัง ทักษิณ ต่อสายตรงแกนนำ พร้อมโต้ 3 ข้อ เหตุใด นายใหญ่ ถึงกลัวการให้อำนาจองค์กรอิสระมากเกินไป   ,เมื่อวันที่ 8 ก.พ. นายวิรัตน์ กัลยาศิริ หัวหน้าทีมกฎหมายพรรคประชาธิปัตย์ กล่าวถึงกรณี นายทักษิณ ชินวัตร อดีตนายกรัฐมนตรี วีดิโอคอลมายัง แกนนำ และอดีต ส.ส.กทม.พรรคเพื่อไทย ว่า 1.ที่นายทักษิณบอกประเทศถอยหลัง 20 ปีนั้นเห็นด้วย แต่ถอยหลังเพราะเกิดทุจริตงบประมาณแผ่นดิน จำนวน 1 ล้านล้านบาท เสียไปกับการโกงจำนำข้าว 2.ที่บอก กรธ.บัญญัติให้อำนาจศาลรัฐธรรมนูญมากไป นั้น ศาลใดที่ระบอบทักษิณซื้อไม่ได้ ศาลนั้นก็ใช้ไม่ได้ นายทักษิณกลัว ไม่พอใจที่สุด คือ บัญญัติที่ให้ 3 องค์กร สำนักงานตรวจเงินแผ่นดิน (สตง.) คณะกรรมการป้องกันและปราบปรามการทุจริตแห่งชาติ (ป.ป.ช.) และคณะกรรมการการเลือกตั้ง (กกต. ) ติติง แนะนำรัฐบาลได้ เพราะหากมีบัญญัตินี้ในรัฐธรรมนูญ 50 การโกงจำนำข้าวจะไม่เกิดขึ้น การแก้ปัญหาบ้านเมืองที่ผ่านมา จึงไม่ได้อยู่ที่ พล.อ.ประยุทธ์ จันทร์โอชา นายกฯ และหัวหน้า คสช. ตามที่นายทักษิณกล่าวหา แต่เกิดจากการโกงกินของนักการเมืองอย่างไร้จิตสำนึก ซึ่งนายทักษิณก็น่าจะรู้ ใครบ้างที่โกง,นายวิรัตน์ กล่าวว่า ส่วนกรณีที่นายทักษิณส่งสัญญาณให้แกนนำเพื่อไทย เตรียม มั่นใจว่า เพื่อไทยจะกลับมาชนะเลือกตั้งได้บริหารประเทศอีกครั้ง รอให้ถึงวันเลือกตั้งก่อนดีกว่า นายทักษิณเก่งมาจากไหนถึงพยากรณ์ได้ นายทักษิณกำลังพูดจาสร้างราคา เพื่อไม่ให้ลูกน้องตีจากมากกว่า คสช.ต้องดำเนินการ คนบางกลุ่มไปนั่งจับกลุ่ม ให้คนหนีคดี หนีหมายจับอยู่นอกประเทศ มาบงการ ชี้นำ แบบนี้ มีความผิดถึงขั้นยุบพรรคหรือไม่ อย่างไร ให้ตรวจสอบด้วย และขอให้ กรธ.กับ กกต. ร่วมมือกันศึกษาด้วยว่า หากต่อไปเกิดกรณีคนหนีคดีเข้ามาบงการ แทรกแซงการบริหารพรรคการเมือง จะมีความผิด ต้องยุบพรรคหรือไม่.
นายวิรัตน์ กัลยาศิริ หัวหน้าทีมกฎหมายพรรคประชาธิปัตย์ ยุ คสช.ดูกฎหมายเข้าข่ายยุบพรรคเพื่อไทยได้หรือไม่ หลัง ทักษิณ ต่อสายตรงแกนนำ พร้อมโต้ 3 ข้อ เหตุใด นายใหญ่ ถึงกลัวการให้อำนาจองค์กรอิสระมากเกินไป  
วิรัตน์,คสช.,ดูกฎหมาย,ยุบพรรค,ทักษิณ,ต่อสาย,เพื่อไทย,สายตรงแกนนำ,วิรัตน์ กัลยาศิริ,หัวหน้าทีมกฎหมายพรรคประชาธิปัตย์,ทักษิณ ชินวัตร,ศาลรธน.,องค์กรอิสระ,จำนำข้าว,ข่าว,ข่าวการเมือง,ไทยรัฐออนไลน์